Преди операция
 
 Всички пациенти за планова хирургия се приемат сутрин  между 8:30-10.00ч в уговорения за това ден. Пациентът се приема от лекуващия си лекар или анестезиологът, който ще отговаря за анестезията му. При приемането стопаните могат да зададат всички въпроси, които ги притесняват или са останали неизяснени при предишни разговори с лекари от клиниката. При постъпване на животното, стопанинът подписва бланка - информирано съгласие за хоспитализация и/или хирургия.
  Сутринта преди хирургичната интервенция пациентите ни трябва да са гладни (за последно храна им се предлага предишната вечер), като ограничението важи само за кучета и котки. При гризачи, влечуги и птици не се налага подобна диета. Водата не се ограничава.
  Освен във специфични случаи, точен начален час за оперативните намеси не се фиксира; веднага щом пациентът и екипът, който ще работи с него, са готови се пристъпва към операция.
  Съзнаваме притеснението, което преживявате в деня на операция на любимеца си и веднага щом се погрижим за пациента, ще ви уведомим как е  протекла операцията и как се възстановява той.                                                                   
  Изписването на пациентите след операция / освен ако не се разберете друго с лекуващият лекар/ се извършва между 16:30-18:00.
 
[bookmark: _GoBack]  Моля имайте предвид, че цената на операцията, се заплаща при приема на пациента, като в момента на изписването му, може да има и сума за доплащане, поради непредвидено възникнали обстоятелства в хода на операцията и/или лечението или предписване на терапия за вкъщи.

